**Plnenie cieľa v certifikačnom období 2018- 2021.**

V predĺženom certifikačnom období v školských rokoch 2018- 2021 bolo našim cieľom znížiť spotrebu vody na škole aspoň o 5%. Po uskutočnení aktivít, ktoré sme naplánovali v EAP a aktivít, ktoré sa na pôde školy udiali a výrazne pomohli znížiť spotrebu vody sa nám podarilo tento cieľ naplniť, i keď z dôvodu protipandemických opatrení sme mohli porovnávať iba spotrebu vody v mesiacoch január a február, lebo iba v týchto mesiacoch sme boli prítomní v škole prezenčne počas celého sledovaného obdobia.

Podklady na prepočet spotreby vody na jedného žiaka školy nám dodala pani účtovníčka Jarka Strapáková a výpočty na online hodinách matematiky uskutočnila pani učiteľka Chlapečková so žiakmi 7. A. Následne, na základe výpočtov pani učiteľka Fedáková s Dominikou Adámekovou( 8.B) vypracovali grafické vyobrazenie. Všetky aktivity sa udiali v online priestore a zúčastneným aktivistom sme vďační za spoluprácu a nasadenie.

Ako z grafu vyplýva, spotreba vody nám v roku 2019 oproti počiatočnému stavu v roku 2018 výrazne klesla a to najmä vďaka rekonštrukcii hygienických zariadení a zodpovednému prístupu žiakov ku zatváraniu vodovodných kohútikov. Občasné závady boli okamžite hlásené a odstraňované. Neskôr, v roku 2020 nám však opäť mierne stúpla, čo bolo zapríčinené zvýšeným počtom stravníkov v školskej jedálni.

Rok 2021 sme do výpočtov nezaradili, pretože sme v sledovaných mesiacoch neboli v škole.

Veríme, že sa k spotrebe vody nielen u nás v škole, ale aj vo Vašich domácnostiach budete naďalej správať zodpovedne a básne, ktoré žiaci druhého stupňa napísali ako svoj vklad do EKO- kódexu nebudú len prázdnymi frázami na papieri.